Carnival City: Polisie fynkam snelweg | Nuus24
Carnival City: Polisie fynkam snelweg
Johannesburg – Die polisie fynkam die gebied langs die N17-snelweg naby die Carnival City-casino nadat 25 gewapende mans die casino beroof het, berig RSG.'n Polisiereservis en twee veiligheidswagte is vroeg Maandagoggend geskiet en kritiek beseer nadat die groep op die casino toegeslaan het.Kapt. Julia Claassen het gesê 'n groep gewapende verdagtes het die casino kort na middernag binnegegaan en reguit na die kluis beweeg.Claasen kon nie die aantal mense in die bende bevestig nie, hoewel verskeie mediabronne vroeër berig het dat 25 gewapende mans aan die rooftog deelgeneem het.Die mans het mense by die casino aangesê om op die vloer te lê en het 'n hamer en slyper gebruik om die kluis oop te forseer.Die rowers het met 'n onbekende bedrag geld gevlug. Niemand is nog in verband met die voorval in hegtenis geneem nie, maar die polisie het 'n wit bakkie in die gebied gevind wat met die rooftog verbind word.– Volg Nuus24 op Twitter